**DIÁKMUNKA**

**Kedves Diákok!**

Sokan érdeklődtetek már a **NYÁRI DIÁKMUNKA** lehetőségéről.

Olvassátok el figyelmesen az alábbiakat.

A programban való **részvétel regisztrációhoz** kötött.

Regisztrálni a Komárom-Esztergom Megyei Kormányhivatalnál lehet.

Ehhez **előzetesen kérjetek időpontot a 34/510-720-as telefonszámon**.

A **regisztrációhoz vigyétek magatokkal személyes okmányaitokat** (személyazonosító és lakcímkártya, adókártya, TAJ kártya), valamint **diákigazolványt**. Amennyiben tanulmányaitokat befejeztétek, úgy a diákigazolvány visszavonásakor az iskola által kiadott **iskolalátogatási igazolást.**

A program **2022. július 1-augusztus 31-ig tart**.

Önkormányzatunknál és intézményeinknél tudunk foglalkoztatni Titeket **legfeljebb napi 6 órában.**

A munkabér szakképzettséget igénylő munkakör esetén 195.000 Ft/fő/hó

Szakképzettséget nem igénylő esetben 150.000 Ft/fő/hó

A regisztrációt követően keressetek fel minket a polgármesteri hivatalban, hogy a részleteket megbeszéljük. (milyen lehetőségeket tudunk felkínálni, mikor tudnátok munkába állni, napi hány órában szeretnétek dolgozni stb.).

Regisztráljatok tehát minél hamarabb.

Szeretettel várunk Titeket!

Kókai Rita

polgármester